**Zápisnica č. 5/2021 zo zasadnutia VV SZVM dňa 01.10.2021**

Prítomní: Marián Jung, Juraj Kubíček, Ľubica Majerčíková, Marián Majerčík, Jaroslav Baláž st., Miroslav Bazinský, Rasťo Čulík, Vladimír Slaný, Michal Jankovič, Ladislav Herbanský

Ospravedlnení: Ingrid Bošková, , Mário Lámy

Hostia: Jaroslav Baláž ml., Václav Todt, Janet Kovac Hencz

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Vyhodnotenie sezóny 2020 - 2021
5. Zhodnotenie výjazdu juniorov na ME a MS v Kaunase
6. Zhodnotenie priebehu usporiadaných pretekov ME vznášadiel a MSR rýchlostných člnov
7. Vyhodnotenie nerýchlostných člnov a výjazdy našich pretekárov v ostatných kategóriách
8. Rôzne - diskusia
9. Uznesenia
10. Záver
11. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
12. Predseda VV SZVM Marián Jung v tomto bode skonštatoval, že uznesenia z rokovania VV SZVM z posledného zasadnutia VV SZVM sú vo väčšej miere splnené a niektoré sa plnia priebežne. Rovnako predseda VV SZVM informoval prítomných, že ohľadom pravidiel OZ JetSurf neustále komunikuje a verí, že sa podarí v krátkej dobe splniť toto uznesenie.
13. V tomto bode predseda VV SZVM informoval prítomných so stavmi finančných prostriedkov na jednotlivých účtoch. Za posledné obdobie sa pripočítali len platby za licencie. Členov VV SZVM pripomenul, že čerpanie financií je možné pozrieť si na webovej stránke szvm.sk
14. V tomto bode sa dal predseda VV SZVM slovo hosťovi Janet Kovac Hencz, aby informoval prítomných členov VV SZVM o plánovanom vyhodnotení sezóny 2020 -2021. Informovala o možných termínoch konania vyhodnotenia – jeden termín je 15.10.2021 alebo potom až v mesiaci november 2021. Členovia VV SZVM sa zhodli, že vzhľadom na situáciu bude lepšie nechať prvý pôvodný termín vyhodnotenia, a to v piatok 15.10.2021 o 19:00 hod. 12 km od Štúrova, presné miesto Reštaurácia a penzión Modrá ryba, Kováčov 337, Chľaba. Janet Kovac Hencz potvrdila, že je všetko zabezpečené – prípitok, polievka hlavné jedlo s prílohou, káva, hudba. Spoločne sa prítomní zhodli na cene vstupenky – 15,00 eur a na termíne nahlásenia svojej prítomnosti na vyhodnotení. Termín nahlasovania je do 11.10.2021 a nahlasovať sa treba priamo Janet Kovac Hencz. Ďalej sa prítomní dohodli, že pozvánku je potrebné pripraviť do 03.10.2021 a zároveň je potrebné objednať ceny pre pretekárov.
15. Predseda VV SZVM vyzval Mariána Majerčíka, aby zhodnotil výjazd našich juniorov v Kaunase na ME a MS vo Formuly Future. Predseda Komisie mládeže informoval prítomných, že výjazd našich juniorov bol úspešný.

|  |  |  |  |
| --- | --- | --- | --- |
| **Meno pretekára** | **ME paralelný slalom** | **MS paralelný slalom** | **MS****maneuvering** |
| Linda Šírová | 8.miesto | 9.miesto | 9.miesto |
| Ella Jung | 9.miesto | 15.miesto | 17.miesto |
| Otto Varkalis  | **2.miesto** | 7.miesto | **3.miesto** |
| Nina Majerčíková | 12.miesto | **4.miesto** | 7.miesto |
| Šimon Jung | 6.miesto | **2.miesto** | 12.miesto |
| Oliver Šíra | 13.miesto | 16.miesto | 15.miesto |
| Barbara Nikolett Bazinská | 16.miesto | 20.miesto | 20.miesto |

 Môžeme skonštatovať, že to bola jedna z najúspešnejších výprav za posledné roky.

1. V tomto bode sa dal predseda VV SZVM slovo hosťovi Jaroslavovi Balážovi ml., aby informoval prítomných členov VV SZVM o priebehu pretekov vznášadiel a rýchlostných člnov, ktoré sa konali v termíne 14.–15.08.2021 v Piešťanoch. Jaroslav Baláž ml. zhodnotil priebeh pretekov vznášadiel za veľmi dobré, vzhľadom na situáciu a problémy, s ktorými sa pri organizácii museli popasovať. Do zhodnotenia pretekov rýchlostných sa zapojil Rasťo Čulík, ktorý tiež zhodnotil, že preteky boli usporiadané na dobrej úrovni. Do zhodnotenia sa zapojil aj Juraj Kubíček, ktorý mal drobné výhrady, ktoré si navzájom prítomní vydiskutovali. Na záver tohto bodu sa však všetci zhodli, že pri organizácii pretekov takýchto rozmerov je potrebné zabezpečiť širší organizačný výbor a dôležitá je aj dôslednejšia komunikácia všetkých zúčastnených.
2. V tomto bode predseda VV SZVM dal slovo Michalovi Jankovičovi, ktorý zhodnotil, že doteraz usporiadané preteky nerýchlostných člnov (v Komárne a v Gabčíkove) prebehli v poriadku len nemali dostatok juniorov. Michal ďalej informoval, že ich do konca sezóny čaká ešte jedny preteky a ľadová plavba.

Ladislav Herbanský informoval o účasti našich pretekárov v kategórii rýchlostných člnov.

Jedovnice/Česká republika :

Miroslav Bazinský ml. OSY400 - 3.miesto MS

Barbara Nikolet Bazinská OSY400 - 6.miesto MS

Ján Szabó OSY400 - 5.miesto MS

Marián Jung F 500 – 4.miesto MS seriál

Cremona:

Marián Jung F500 – 3.miesto MS seriál

Celkovo konečné 2.miesto na MS F500.

Bad Saarow/Nemecko:

Marian Jung F700 - 1.miesto majstrovstvá Európy .

Vladimír Slaný F4 – 6.miesto MP

Rogožno/Poľsko:

Barbara Nikolet Bazinská OSY400 – 6.miesto ME

Zuzana Mikuliaková OSY400 – 9.miesto ME

Šimon Jung GT30 – 4.miesto MP

Oliver Šíra GT30 – 9.miesto MP

1. V bode rôzne sa prítomní členovia VV SZVM dohodli na vyhodnotení oboch sezón, sezóny 2020 a sezóny 2021 vzhľadom na to, že minulý rok sa vyhodnotenie nemohlo uskutočniť a aj vzhľadom na neustále pretrvávajúcu situáciu. Dohodli sa na vyhodnotení SP v kategóriách, kde neboli prítomní aspoň traja pretekári z dvoch rôznych klubov.

Návrhová komisia navrhla nominovať do SIENE SLÁVY jedného nominanta v kategórii nerýchlostných a jedného nominanta v kategórii rýchlostných. V kategórii tréner zatiaľ komisia nikoho nenavrhla. Prítomní členovia VV SZVM navrhnutých nominantov schválila.

Predseda VV SZVM ďalej informoval prítomných, že je podaná žiadosť o dotáciu na MŠVV a Š SR, kde máme aj spätnú väzbu.

Ďalej prítomných predseda informoval aj o skutočnosti, že zakúpené motory, člny a vozíky z projektu SOVŠ musíme zaradiť do inventáru, každá vec musí mať inventárnu kartu.

Juraj Kubíček otvoril diskusiu ohľadom potreby nájsť nového štartéra – časomerač. Na záver ešte predseda VV SZVM pripomenul Rasťovi Čulíkovi, aby postupne dopĺňal informačný systém.

1. Uznesenia:

VV SZVM berie na vedomie:

* Pohyby na účtoch za posledné obdobie
* Výsledky pretekárov v jednotlivých kategóriách

VV SZVM schvaľuje:

* Termín usporiadania vyhodnotenia sezóny 2020 a sezóny 2021
* Návrh nominantov na ocenenie do Siene slávy

VV SZVM ukladá:

* Zabezpečiť pravidlá a výsledky kategórie JET SURF v slovenskom jazyku

Termín: trvá Zodpovední: Marián Jung a predseda OZ JET SURF

* Zabezpečiť ceny pre pretekárov na vyhodnotenie
* Nájsť nového kandidáta na pozíciu štartér – časomerač

Termín: do začiatku sezóny 2022 Zodpovední: členovia VV SZVM

* Pripraviť pozvánku a následne ju rozposlať klubom

Termín: 03.10. 2021 Zodpovední: Ľ Majerčíková a predseda SZVM

* Aktualizovať a  dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček

ME – majstrovstvá Európa

MS – majstrovstvá sveta

MP – medzinárodné preteky